Ο **Έρικ Μπράντμπουρι** (**Eric Ron Bradbury**, Κεντ, Ηνωμένο Βασίλειο, 4 Ιανουαρίου 1921 – Έσσεξ, Αγγλία, 14 Μαΐου 2001) ήταν Βρετανός καλλιτέχνης, δημιουργός κόμικς που απασχολήθηκε κυρίως στην εταιρεία εικονογραφημένων εκδόσεων «Amalgamated Press/I.P.C.» από τα τέλη της δεκαετίας του ’40 μέχρι και τη δεκαετία του ’90. Κατά τη διάρκεια της σταδιοδρομίας του συνεργάσθηκε με μεγάλο αριθμό συγγραφέων και σεναριογράφων, όπως οι Τζέρι Φίνλεϊ-Ντέι, Κέλβιν Γκόσνελ, Στιβ Μουρ, Πίτερ Μίλλιγκαν, Άλαν Μουρ, Άλαν Γκραντ, Φράνσις Λιν και Γκραντ Μόρισον.

Ο Μπράντμπουρι ήταν απόφοιτος της σχολής καλών τεχνών του Μπέκενχαμ, ενώ στη διάρκεια του Β’ Π.Π. υπηρέτησε ως στρατιώτης πυροβολικού. Μεταπολεμικά και έως το 1949 εργάσθηκε για λογαριασμό της εταιρείας «Gaumont-British Animation» μαζί με τους συναδέλφους του Μάικ Ουέστερν, Ρον Σμιθ, Ρον Κλαρκ, Μπιλ Χολρόιντ και Χάρι Χάργκριβς. Ακολούθως εντάχθηκε στην «Amalgamated Press/I.P.C.» και δούλεψε ως εικονογράφος στο περιοδικό «Knock-Out». Εκεί αρχικά ασχολήθηκε με χιουμοριστικές σειρές, σύντομα όμως στράφηκε στις περιπετειώδεις, δημιουργώντας ή συνεισφέροντας στα στριπ «Lucky Logan» και «Buffalo Bill», που δημοσιευόταν παράλληλα και στο περιοδικό «The Comet». Για το ίδιο έντυπο φιλοτέχνησε και τη σειρά «The King’s Thief», βασισμένη στην κινηματογραφική ταινία του 1955.

Τη δεκαετία του ’60 μετέβαλε το σχεδιαστικό του στυλ σε πιο σκοτεινές εκδοχές, αφού επηρεάστηκε από την τεχνοτροπία του Φρανσίσκο Σολάνο Λόπεζ, δημιουργώντας ιστορίες σαν τις «Mytek the Mighty», «Black Max», «The House of Dolmann», «The Black Crow» (για το περιοδικό «Valliant»), «The Leopard from Lime Street», «Phantom Force 5», «Maxwell Hawke» και «The Astouding Adventures of Charlie Peace»(«Buster»), «Cursitor Doom» («Smash!» ), «Von Hoffman’s Invasion» («Jet»). Το 1973 επιλέχθηκε ως ο καλλιτέχνης του υπέρ-ηρωϊκού κόμικ «Captain Britain» («I.P.C.») , ενώ από το 1976 μεταπήδησε στο περιοδικό «Battle Picture Weekly», σχεδιάζοντας τις σειρές «The Fists of Jimmy Chang», «Crazy Keller», «Joe Two Beans», «Death Squad», «Invasion 1984» και «Coward’s Brand on Bradley». Άλλες γνωστές δημιουργίες του ήταν το «Hook Jaw» για το περιοδικό «Action» και το «Doomlord» για το «Eagle». Από το 1977 έως το 1993 ανήκε στην ομάδα δημιουργών του περιοδικού «2000 AD» συνεισφέροντας στις σειρές «The Mean Arena», «Tharg the Mighty», «Rogue Trooper», «Invasion!» και «Future Shocks».

Παραπομπές
----------

1. 1 2  (Αγγλικά, Ολλανδικά) *Lambiek Comiclopedia*. Lambiek. 1  Νοεμβρίου 1999. b/bradbury\_eric. Ανακτήθηκε στις 9  Οκτωβρίου 2017.
2. ↑  (Γαλλικά) *BD Gest'*. 29594. Ανακτήθηκε στις 9  Οκτωβρίου 2017.
3. ↑  David Bishop, "Blazing Battle Action part 2", Judge Dredd Megazine #210. Ανακτήθηκε στις 23/9/2003
4. ↑  Steve Holland, Comic Firsts: Eric Bradbury, Bear Alley. Ανακτήθηκε στις 8/11/2007
5. ↑  The Leopard from Lime Street στο bustercomic.co.uk
6. ↑  The Elusive Charlie Peace Ανακτήθηκε στις 18/10/2018
7. ↑  Cursitor Doom στο International Hero
8. ↑  Dez Skinn, The Ones That Got Away
9. ↑  David Bishop, "Blazing Battle Action part 3", Judge Dredd Megazine #211. Ανακτήθηκε στις 21/10/2003
10. ↑  2000 AD creators: B
11. ↑  Where is Eric Bradbury?, Comic Bits. Ανακτήθηκε στις 14/11/ 2008

Πηγές
-----

* Το λήμμα του καλλιτέχνη στην εγκυκλοπαίδεια Lambiek

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23146634359441930836
* **Europeana**: agent/base/106073
* LCCN: nb2008000740

 |

 |